ঊনসত্তরের গণঅভ্যুত্থান ও ১৯৭১ এর মুক্তিযুদ্ধে সক্রিয় অংশগ্রহণ ছাড়াও ১৯৯০ ও ১৯৯৬-এর গণআন্দোলনে তার সক্রিয় ভূমিকা ছিল। ১৯৯৩ সালে রাজশাহী বিশ্ববিদ্যালয়ে সাংস্কৃতিক কর্মকাণ্ডের নিষেধাজ্ঞার বিরুদ্ধে প্রতিবাদ করতে গিয়ে তিনি পুলিশের নির্যাতনের শিকার হন। ১৯৯৬ সালে তার নেতৃত্বে রাজশাহীতে অনুশীলন নাট্যদল, উদীচী রাজশাহী জেলা সংসদ ও রাজশাহী থিয়েটার সম্মিলিতভাবে গড়ে তুলেছিলো জনতার মঞ্চ। সেখানে তিনি তৎকালীন সরকারের ভোট কারচুপি ও প্রহসনের নির্বাচনকে উপজীব্য করে তাৎক্ষণিকভাবে ব্যঙ্গাত্বক স্ক্রিপ্ট লিখেন এবং তা জনতার মঞ্চে অভিনীত হত। সরকারের মানবাধিকার পরিপন্থি কর্মকাণ্ডের প্রতিবাদ করায় ২৪ আগস্ট ২০০৭, সরকারের বিশেষ বাহিনী রাজশাহী বিশ্ববিদ্যালয়ের অন্য কয়েকজনের সাথে তাকে গ্রেফতার করে। এরপর তাকে রিমান্ডে নিয়ে নির্যাতন শেষে কারাগারে প্রেরণ করা হয়। তীব্র গণআন্দোলনের মুখে তৎকালীন তত্ত্বাবধায়ক সরকার ১০ ডিসেম্বর ২০০৭, তাকে কারাগার থেকে মুক্তি দিতে বাধ্য হয় এবং পরে তিনি আদালতে নির্দোষ প্রমাণিত হন। এছাড়াও রাজশাহী বিশ্ববিদ্যালয়ে টি. এস. সি. সি. নির্মাণ এবং নাট্যতত্ত্ব ও সঙ্গীত বিভাগ খোলার পিছনেও তার অগ্রণী ভূমিকা রয়েছে।

জন্ম ও পারিবারিক জীবন
পুরস্কার ও সম্মাননা
নাটক
সংগ্রামী ভূমিকা